Turcia a devenit poarta de intrare a Rusiei pe piața energiei din Europa. Exporturile mascate aduc miliarde de euro Kremlinului
Rusia eludează sancțiunile impuse de Bruxelles și de G7 prin Turcia. Țara condusă de Recep Tayyip Erdoğan a devenit principala poartă de intrare a produselor petroliere rusești în Uniunea Europeană (UE) din cauza unei lacune administrative. Astfel, trei porturi importante au generat venituri de aproximativ 3 miliarde de euro pentru Moscova numai în ultimul an.